rejauldu/bengali-wikipedia huggingface dataset:
রেসলম্যানিয়া একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এটি যা রেসলম্যানিয়া কালানুক্রমিকের অধীনে প্রচারিত সপ্তম অনুষ্ঠান ছিল। এই অনুষ্ঠানটি ১৯৯১ সালের ২৪শে মার্চ তারিখে মার্কিন যুক্তরাষ্ট্রের ক্যালিফোর্নিয়ার লস অ্যাঞ্জেলেসের লস অ্যাঞ্জেলেস মেমোরিয়াল স্পোর্টস এরিনায় অনুষ্ঠিত হয়েছে; যা ১৯৮৬ সালের রেসলম্যানিয়ার পর এই মাঠে ডাব্লিউডাব্লিউএফের প্রথম অনুষ্ঠান ছিল।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট পনেরোটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে হাল্ক হোগান ডাব্লিউডাব্লিউএফ চ্যাম্পিয়নশিপ ম্যাচে সার্জেন্ট স্লোটারকে পরাজিত করেছে। অন্যান্য শীর্ষস্থানীয় ম্যাচে, বিগ বস ম্যান ডাব্লিউডাব্লিউএফ আন্তঃমহাদেশীয় চ্যাম্পিয়নশিপের জন্য আয়োজিত একক ম্যাচে মিস্টার পারফেক্টকে এবং একক ম্যাচে ভার্জিল টেড ডিবিয়াসিকে কাউন্টআউটের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।  পটভূমি রেসলম্যানিয়া হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, এটি পেশাদার কুস্তি ইতিহাসের দীর্ঘতম চলমান পেশাদার কুস্তি অনুষ্ঠান, যা সাধারণত প্রতি বছরের মার্চ অথবা এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রয়্যাল রাম্বল, সামারস্ল্যাম এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এটি ডাব্লিউডাব্লিউই দ্বারা আয়োজিত পাঁচটি প্রধান অনুষ্ঠানের মধ্যে বৃহত্তম অনুষ্ঠান। এই অনুষ্ঠানটি ক্রীড়া বিনোদনের সুপার বোল হিসেবে অভিহিত করা হয়। অনেকটা সুপার বোলের মতো, শহরগুলো রেসলম্যানিয়া অনুষ্ঠানটি আয়োজন করার অধিকারের জন্য প্রস্তাব প্রদান করে। ১৯৮৫ সালের ৩১শে মার্চ তারিখে প্রথমবারের মতো রেসলম্যানিয়া অনুষ্ঠিত হয়েছে।  ১৯৯১ সালের এই অনুষ্ঠানটি রেসলম্যানিয়া কালানুক্রমিকের সপ্তম অনুষ্ঠান ছিল, যা ২৪শে মার্চ তারিখে মার্কিন যুক্তরাষ্ট্রের ক্যালিফোর্নিয়ার লস অ্যাঞ্জেলেসের লস অ্যাঞ্জেলেস মেমোরিয়াল স্পোর্টস এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।  তথ্যসূত্র  বহিঃসংযোগ     ১৯৯১ রেসলম্যানিয়া বিষয়শ্রেণী:মার্চ ১৯৯১-এ মার্কিন যুক্তরাষ্ট্রে ঘটনা বিষয়শ্রেণী:১৯৯১-এ ক্যালিফোর্নিয়া বিষয়শ্রেণী:ক্যালিফোর্নিয়ায় ঘটনা বিষয়শ্রেণী:লস অ্যাঞ্জেলেসে পেশাদার কুস্তি
মাহবুব জাহেদী (২ ফেব্রুয়ারি ১৯২৯ - ৮ এপ্রিল ২০০৬) একজন ভারতীয় রাজনীতিবিদ যিনি ১৯৯৬ থেকে ২০০৬ সালে তার মৃত্যু পর্যন্ত পশ্চিমবঙ্গের কাটোয়া (লোকসভা কেন্দ্র) প্রতিনিধিত্ব করেছিলেন।  ভারতীয় জাতীয় সেনাবাহিনীর একজন প্রাক্তন সৈনিক, তিনি শাহনওয়াজ খানের নেতৃত্বে ব্রিটিশ বাহিনীর বিরুদ্ধে যুদ্ধ করেছিলেন। পশ্চিমবঙ্গের কৃষকদের একজন নেতৃস্থানীয় সংগঠক হওয়ার পাশাপাশি, তিনি বাম সাংস্কৃতিক আন্দোলন এবং ইন্ডিয়ান পিপলস থিয়েটার অ্যাসোসিয়েশন (আইপিটিএ) এর সাথেও যুক্ত ছিলেন।  তিনি ১৯৭৬ থেকে ১৯৯১ সাল পর্যন্ত সভাধীপতি, জেলা পরিষদ, বর্ধমান ছিলেন। তিনি ১৯৯১ সালে পশ্চিমবঙ্গ বিধানসভার সদস্য ছিলেন, ভাতার নির্বাচনী এলাকার প্রতিনিধিত্ব করেছিলেন। এই সময়কালে তিনি পশ্চিমবঙ্গ সরকারের পশু সম্পদ উন্নয়ন, সংখ্যালঘু বিষয়ক, হজ ও ওয়াকফ মন্ত্রী ছিলেন। এমপি থাকাকালে তিনি একাধিক সংসদীয় কমিটির সদস্য ছিলেন।   তথ্যসূত্র   বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬ বিষয়শ্রেণী:পূর্ব বর্ধমান জেলার ব্যক্তি বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:ভারতীয় জাতীয় সেনাবাহিনী কর্মী বিষয়শ্রেণী:চতুর্দশ লোকসভার সদস্য বিষয়শ্রেণী:ত্রয়োদশ লোকসভার সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:একাদশ লোকসভার সদস্য বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:২১শ শতাব্দীর ভারতীয় মুসলিম বিষয়শ্রেণী:২১শ শতাব্দীর বাঙালি বিষয়শ্রেণী:২০শ শতাব্দীর বাঙালি বিষয়শ্রেণী:২০০৬-এ মৃত্যু বিষয়শ্রেণী:১৯২৯-এ জন্ম
গ্রাইন্ডার হলো একটি অবস্থান-ভিত্তিক সামাজিক নেটওয়ার্কিং এবং অনলাইন ডেটিং অ্যাপ্লিকেশন যা সমকামী, উভকামী, ট্রান্সজেন্ডার এবং লিঙ্গপরিচয়হীনতাবাদী সম্প্রদায়ের সদস্যদের জন্য তৈরী।    এটি সমকামী পুরুষদের জন্য প্রথম ভূ-সামাজিক অ্যাপগুলির মধ্যে একটি ছিল যখন এটি মার্চ ২০০৯ সালে চালু হয়েছিল এবং তখন থেকে এটি বিশ্বের বৃহত্তম এবং জনপ্রিয় সমকামী মোবাইল অ্যাপে পরিণত হয়৷    এটি আইওএস ও অ্যান্ড্রয়েড ডিভাইসে বিনামূল্যে এবং প্রিমিয়াম উভয় সংস্করণে উপলব্ধ (পরেরটির নাম গ্রাইন্ডার এক্সট্রা ও গ্রাইন্ডার আনলিমিটেড)। ডিসেম্বর ২০২১ পর্যন্ত, গ্রাইন্ডার-এর প্রায় ১১ মিলিয়ন মাসিক সক্রিয় ব্যবহারকারী রয়েছে।    অ্যাপটি সদস্যদের একটি ব্যক্তিগত প্রোফাইল তৈরি করতে এবং তাদের একটি তাৎক্ষণিক ও ধারাবাহিক যোগাযোগ ধরে রাখার জন্য তাদের ভূ-অবস্থান নির্ণয় পদ্ধতি ব্যবহার করার সুযোগ দেয়। যেখানে তারা দূরত্ব অনুসারে বাছাই করা অন্যান্য প্রোফাইল ভ্রমণ করতে পারে এবং একজনের ফিল্টার সেটিংসের উপর নির্ভর করে কাছাকাছি এবং দূরবর্তী সদস্যদের দ্বারা দেখা যায়। গ্রিড ভিউতে একটি প্রোফাইল ফটো নির্বাচন করা সেই সদস্যের সম্পূর্ণ প্রোফাইল এবং ফটোগুলি প্রদর্শন করবে, সেইসাথে চ্যাট করার বিকল্প, একটি "ট্যাপ করুন", ছবি পাঠান, ভিডিও কল করুন এবং একজনের সুনির্দিষ্ট অবস্থান ভাগ করুন৷   সমতার জন্য গ্রাইন্ডার  ২০১২ সালের ফেব্রুয়ারীতে গ্রাইন্ডার রচিত হয় গ্রাইন্ডার ফর ইকুয়্যালিটি বা সমতার জন্য গ্রাইন্ডার (G4E) একটি ভূ-রাজনৈতিক উদ্দেশ্যে যেটি স্বকামী,সমকামী,সর্বকামী ও রূপান্তরকামীদের (LGBTQ;এলজিবিটিকিউ) সমাজে সমান অধিকারের জন্য কাজ করে।  জিফরই তখন থেকে একটি আন্তর্জাতিক স্বাস্থ্য ও মানবাধিকার কর্মসূচিতে পরিণত হয়েছে। নভেম্বর ২০১৯ এ এটি মধ্যপ্রাচ্য এবং উত্তর আফ্রিকার এলজিবিটিকিউ সম্প্রদায়গুলিকে সরাসরি পরিষেবা এবং সমর্থন প্রদানকারী সংস্থা এবং কর্মীদের মোট ১ লক্ষ ডলার মঞ্জুর করেছে৷    সেন্সরশিপ  thumb|   অপ্রাপ্তবয়স্কদের জন্য ঝুঁকি  গবেষণায় অনুমান করা হয়েছে যে যৌনভাবে সক্রিয় সমকামী এবং উভকামী কিশোর-কিশোরীদের অর্ধেক গ্রাইন্ডারের মতো অ্যাপ্লিকেশন ব্যবহার করে।  গ্রাইন্ডার ব্যবহারকারীদের বয়স যাচাই করে না বা তাদের প্রয়োজনও নেই। যা যোগাযোগ শালীনতা আইনের ধারা ২৩০ এর একটি ফাঁক।  সমালোচনা ২০১৪ সালের দিকে মিশরের কর্তৃপক্ষ সমকামী পুরুষদের ট্র্যাক এবং গ্রেপ্তার করার জন্য অ্যাপটি ব্যবহার করতো।   ২০২৩ সালের ৭ মার্চ স্থপতি ইমতিয়াজ হত্যা মামলার তদন্তে তদন্ত কর্মকর্তা হারুন-অর-রশিদ বলেন যে, নিহত ব্যক্তি গ্রাইন্ডার এ্যাপের মাধ্যমে একটি সমকামী চক্রে জড়িত হন, যারা তাকে ফাঁদে ফেলে ৭ মার্চ মোবাইল ফোনে কলাবাগানের একটি বাসায় ডেকে নেন, সেখানে তারা সবাই মিলে তাকে ফাঁদে ফেলে টাকার জন্য মারধর করেন, একপর্যায়ে ইমতিয়াজ মারা যান।   তথ্যসূত্র   বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত কোম্পানি বিষয়শ্রেণী:ব্ল্যাকবেরি সফটওয়্যার বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার বিষয়শ্রেণী:আইওএস সফটওয়্যার বিষয়শ্রেণী:২০০৯-এ প্রতিষ্ঠিত সফটওয়্যার কোম্পানি বিষয়শ্রেণী:সামাজিক যোগাযোগ ব্যবস্থা
আলবেনিয়া-জাপান সম্পর্ক, আলবেনিয়া এবং জাপান এর মাঝে বিদ্যমান দ্বিপাক্ষিক সম্পর্ক নির্দেশ করে। ১৯২০ এর দশকে এই দুই দেশের মধ্যে কূটনৈতিক সম্পর্ক স্থাপিত হয়।  জাপানের রাজধানী টোকিওতে আলবেনিয়ার একটি স্থায়ী দূতাবাস রয়েছে। কিন্তু আলবেনিয়াতে জাপানের কোন দূতাবাস নেই। ইতালির রাজধানী রোমে অবস্থিত জাপানের দূতাবাসের নিকট, আলবেনিয়া সম্পর্কিত সকল কূটনৈতিক দায়িত্ব এবং অন্যান্য কার্যক্রমের দায়িত্ব ন্যস্ত রয়েছে এবং এই দূতাবাসের মাধ্যমেই জাপান আলবেনিয়ার সাথে কূটনৈতিক সম্পর্ক রক্ষা করে। তবে বর্তমানে আলবেনিয়ায়, জাপানের একটি অনারারি কনস্যুলেট রয়েছে। আলবেনিয়ার রাজধানী তিরানায় এই অনারারি কনস্যুলেটটি অবস্থিত।   ইতিহাস  থাম্ব|জাপানের প্রধানমন্ত্রীর সরকারী বাসভবনে, আলবেনিয়ার প্রধানমন্ত্রী সালি বেরিশা (বামে) এবং জাপানের প্রধানমন্ত্রী, ইয়াসুও ফাকুদা, ৫ ফেব্রুয়ারি ২০০৮ ১৯২২ সালের এপ্রিল মাসে এই দুই দেশের মাঝে আনুষ্ঠানিকভাবে কূটনৈতিক সম্পর্ক স্থাপিত হয়। এর পূর্বে দেশটি অটোমান সাম্রাজ্যের অধীনে ছিল। অবশ্য আলবেনিয়া ১৯১২ সালেই তাঁদের স্বাধীনতা ঘোষণা করে।  ১৯৩০ সালের ২০ জুন এই দুই দেশের মাঝে প্রথম কোন বাণিজ্যিক চুক্তি সাক্ষরিত হয়। এরপরে ১৯৩৫ সালে, আলবেনিয়া জাপানের ওসাকাতে একটি অনারারি কনস্যুলেট চালু করে। তবে দ্বিতীয় বিশ্বযুদ্ধ চলাকালীন সময় এই দুই দেশের মধ্যকার সম্পর্কের অবনতি ঘটে এবং পরবর্তীতে তা ছিন্ন হয়ে যায়। ১৯৮১ সালের মার্চ মাসে এই দুই দেশের মধ্যকার সম্পর্ক পুনঃপ্রতিষ্ঠিত হয়। ২০০৫ সালে আলবেনিয়া, জাপানে নিদের দূতাবাস চালু করে। অপরদিকে, ২০১৬ সালে জাপান সরকার আলবেনিয়ার তিরানাতে একটি অনারারি কনস্যুলেট চালু করার সিদ্ধান্ত নেয় এবং এরপর ২০১৭ সালে সেটি চালু করে।   অর্থনৈতিক সম্পর্ক  প্রাচ্যের দেশগুলোর মধ্যে জাপানকেই আলবেনিয়া নিজেদের সবচেয় গুরুত্বপূর্ণ বাণিজ্যিক অংশীদার হিসেবে বিবেচনা করে। এই দুই দেশ বেশ কিছু দ্বিপাক্ষিক চুক্তিতে সাক্ষর করেছে। এই চুক্তিগুলো মূলত ভবিষ্যতে আলবেনিয়ার অর্থনৈতিক উন্নয়নের উদ্দেশ্যে করা হয়।  আলবেনিয়া এবং জাপানের মধ্যকার দ্বিপাক্ষিক বাণিজ্যের পরিমাণ হল ৪০৫ মিলিয়ন (৪০.৫ কোটি) জাপানি ইয়েন। এর মধ্যে আলবেনিয়ায় জাপানের রপ্তানি আয় হল ২৫২ মিলিয়ন (২৫.২ কোটি) জাপানি ইয়েন এবং জাপানে আলবেনিয়ার রপ্তানি আয় হল ১৫৩ মিলিয়ন (১৫.৩ কোটি) জাপানি ইয়েন।   জাপানি সহায়তা  ২০১৪ সালে জাপান আলবেনিয়াকে ২৫.২৭৮ বিলিয়ন (২৫২৭.৮ কোটি) ইয়েন সহায়তা প্রদান করে। এর মধ্যে ৪.৯৮ বিলিয়ন (৪৯৮ কোটি) ইয়েন জাপান দেয় অনুদান হিসেবে। ১৮.০৯২ বিলিয়ন (১৮০৯.২ কোটি) ইয়েন দেয় অনুদান হিসেবে। আর বাকি ২.২০৬ বিলিয়ন (২২০.৬ কোটি) ইয়েন জাপান দেয় দুই দেশের মধ্যকার কারিগরি সহায়তা বিষয়ক কার্যক্রম সম্পন্ন করার জন্য।  অন্যান্য চুক্তি  এই দুই দেশ এখন পর্যন্ত মোট ১৫ টি দ্বিপাক্ষিক চুক্তিতে সাক্ষর করেছে যার অধিকাংশই আলবেনিয়ার অর্থনীতির উন্নয়নের কথা চিন্তা করে করা হয়েছে। তবে ২০০৭ সালের সেপ্টেম্বর মাসে এই দুই দেশ কূটনৈতিক পাসপোর্টধারী ব্যক্তিদের বিনা ভিসায় প্রবেশের বিষয়ে একটি চুক্তি সাক্ষর করে। এই চুক্তিটি ২০০৭ সালের ১০ ডিসেম্বর কার্যকরী হয়।  তথ্যসূত্র    বহিঃসংযোগ   জাপান কনস্যুলেট, আলবেনিয়া  আলবেনিয়া দূতাবাস, জাপান    বিষয়শ্রেণী:আলবেনিয়ার দ্বিপাক্ষিক সম্পর্ক বিষয়শ্রেণী:জাপানের দ্বিপাক্ষিক সম্পর্ক
ইওহে তাকাওকা (, ; জন্ম: ১৬ মার্চ ১৯৯৬) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ইয়োকোহামা মারিনোসের হয়ে গোলরক্ষক হিসেবে খেলেন।   প্রারম্ভিক জীবন  ইওহে তাকাওকা ১৯৯৬ সালের ১৬ই মার্চ তারিখে জাপানের আইবা-কুতে জন্মগ্রহণ করেছেন এবং সেখানেই তার শৈশব অতিবাহিত করেছেন।   তথ্যসূত্র    বহিঃসংযোগ             বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল গোলরক্ষক বিষয়শ্রেণী:জাপানি ফুটবলার বিষয়শ্রেণী:ইয়োকোহামা এফ মারিনোসের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:ভ্যানকুভার ওয়াইটক্যাপস ফুটবল ক্লাবের খেলোয়াড় বিষয়শ্রেণী:পুরুষ ফুটবল গোলরক্ষক
মমিনউল্লাহ পাটোয়ারী (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।    জন্ম ও শিক্ষাজীবন  মমিনউল্লাহ পাটোয়ারীর বাড়ি চাঁদপুর জেলার সদর উপজেলার মৈশাদী গ্রামে। তার বাবার নাম মেহেরউল্লাহ পাটোয়ারী এবং মায়ের নাম শামছুন নাহার। তার স্ত্রীর নাম নাজনীন মমতাজ। এ দম্পতির দুই ছেলে। তিনি ১৯৭১ সালে  চট্টগ্রাম বিশ্ববিদ্যালয়ের ছাত্র ছিলেন। এর আগে তিনি সফরমালী উচ্চ বিদ্যালয় থেকে মাধ্যমিক এবং চাঁদপুর সরকারি কলেজ থেকে উচ্চ মাধ্যমিক পাশ করেন।  মুক্তিযুদ্ধ শুরু হলে তিনি নিজ এলাকা দিয়ে ভারতে চলে যান। পলাশিতে তিনি প্রশিক্ষণ নেন।  কর্মজীবন স্বাধীনতার পর মমিনউল্লাহ পাটোয়ারী পুলিশ বাহিনীতে চাকরি করেন। ১৯৯২ সালে সিভিল সার্ভিসে যোগ দেন এবং ২০০৮ সালে সচিব হিসেবে অবসর নেন। চাঁদপুর সদর উপজেলার মৈশাদীতে অবস্থিত বীর প্রতীক মমিনউল্লাহ পাটোয়ারী একাডেমির তিনি প্রতিষ্ঠাতা।বীর প্রতীক মমিনউল্লাহ পাটোয়ারী একাডেমির প্রশংসায় দীপু মনি, সময় নিউজ টিভি, ৪ মার্চ ২০২০   মুক্তিযুদ্ধে অবদান  ১৯৭১ সালের ২৯ অথবা ৩০ অক্টোবর দুপুর ১২টা। চাঁদপুর নৌবন্দরসংলগ্ন স্থানে বার্মা ইস্টার্নের তেলের ডিপো। বন্দর ও সংলগ্ন তেলের ডিপো, চারদিকে শত্রুর জোরদার নিরাপত্তাব্যবস্থা। দিনে-দুপুরে সেখানে অপারেশন চালানো দুঃসাধ্য এক কাজ। সব উপেক্ষা করে সেখানে অপারেশন চালান নৌকমান্ডো মমিনউল্লাহ পাটোয়ারী ও ফজলুল কবীর। সঙ্গে তাদের সহযোগী নান্নু নামে স্থানীয় একজন। দিনের বেলায় চাঁদপুরের বার্মা ইস্টার্নের তেলের ডিপো ধ্বংসে তারা দুজন দুঃসাহসিকতার পরিচয় দেন। দিনে-দুপুরে হঠাৎ বিকট শব্দ। একের পর এক বিস্ফোরণ। দাউদাউ আগুন আর কালো ধোঁয়ার কুণ্ডলী। আগুনের লেলিহান শিখা ও ধোঁয়ার কুণ্ডলী ক্রমেই বড় হয়ে ওপরে উঠতে থাকল। জ্বলন্ত আগুনের তাপে সেখানে টেকা দায়। ভয়াবহ এক অবস্থা। চারদিকে পাকিস্তানি সেনা আর তাদের সহযোগীদের হতবিহ্বল ছোটাছুটি। আগুনের শিখায় গুরুতরভাবে পুড়ে গেল তাদের কয়েকজনের শরীর। দু-তিনজন তখনই নিহত হলো। জীবনের মায়া-মৃত্যুভয় তাদের ছিল না। মমিনউল্লাহ পাটোয়ারী তার সহযোদ্ধাকে সঙ্গে নিয়ে সফলতার সঙ্গে বিস্ফোরক দিয়ে তেলের ডিপো উড়িয়ে দেন। বিস্ফোরণে তেলের ডিপো মারাত্মক ক্ষতিগ্রস্ত হলো। কয়েক ঘণ্টা ধরে হাজার হাজার গ্যালন জ্বালানি তেল পুড়ে নিঃশেষ হয়ে গেল। মমিনউল্লাহ পাটোয়ারী একজন সাহসী নৌকমান্ডো ছিলেন। তিনি মুক্তিযুদ্ধে আরও কয়েকটি সফল অপারেশন করেন। ১৬ আগস্ট চাঁদপুর নৌবন্দরে, ২৬ অক্টোবর চাঁদপুরে দুটি খাদ্যবাহী নৌকা দখল, ৩০ অক্টোবর চাঁদপুর ডাকাতিয়া নদীর লন্ডন ঘাটে আমেরিকান পতাকাবাহী জাহাজ এমডি লোরেন ধ্বংস, চাঁদপুর-লাকসাম রেলপথের একটি কালভার্ট ধ্বংস, ৫ নভেম্বর চীনা পতাকাবাহী জাহাজে আক্রমণ করেন তিনি।    পুরস্কার ও সম্মাননা   বীর প্রতীক   তথ্যসূত্র    পাদটীকা       বহি:সংযোগ   বিষয়শ্রেণী:বীর প্রতীক বিষয়শ্রেণী:জীবিত ব্যক্তি বিষয়শ্রেণী:বাংলাদেশের সাবেক সচিব‎ বিষয়শ্রেণী:চাঁদপুর জেলার ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
আলান ফিলিপাইনসের টিঙ্গুয়ান উপজাতির লোককাহিনীর বিকৃত প্রেতাত্মা। তাদের ডানা থাকে এবং তারা উড়তে পারে। তাদের আঙুল এবং পায়ের আঙুল পেছনে দিকে ফিরানো থাকে।  আলানদের সম্পর্কে বলা হয় তারা মাসিক রক্ত, গর্ভপাতিত ভ্রূণ, সন্তান জন্মানোর পরের অবশিষ্টাংশ অথবা অন্যান্য প্রজনন বর্জ্য সংগ্রহ করে। তারপর সেগুলোকে মানব শিশুতে রূপান্তরিত করে এবং তাদের নিজেদের সন্তান হিসেবে লালন-পালন করে। তারা প্রস্রবণের কাছাকাছি অত্যন্ত সুন্দর বাড়িতে বাস করে, বাড়িগুলি সোনা এবং অন্যান্য মূল্যবান বস্তু দিয়ে তৈরি।   তথ্যসূত্র    অতিরিক্ত পাঠ       SurLaLune Fairy Tales: Man and the Alan  SurLaLune Fairy Tales: The Alan and the Hunters  বিষয়শ্রেণী:ফিলিপাইনের কিংবদন্তির প্রাণী বিষয়শ্রেণী:আব্রা (প্রদেশ) এর সংস্কৃতি বিষয়শ্রেণী:ফিলিপাইন বিষয়শ্রেণী:কিংবদন্তি প্রাণী বিষয়শ্রেণী:প্রেতাত্মা
প্রফেসর ড. এ এইচ এম মোস্তাফিজুর রহমান জাতীয় কবি কাজী নজরুল ইসলাম বিশ্ববিদ্যালয় এর সাবেক উপাচার্য। তিনি বিশ্ববিদ্যালয়ের ৫ম উপাচার্য হিসাবে ২০১৭ সালের ১৩ নভেম্বর দায়িত্ব গ্রহণ করেন।   প্রাথমিক জীবন  ১৯৫৬ সালের ১ ফেব্রুয়ারি জামালপুর জেলার সরিষাবাড়ি উপজেলায় তার নানার বাড়িতে তিনি জন্মগ্রহণ করেন। মুক্তিযুদ্ধে তার বাবা শহীদ হোন।  শিক্ষা জীবন  ১৯৭২ সালে তিনি প্রথম বিভাগে মাধ্যমিক এবং তারপর উচ্চ মাধ্যমিকে দ্বিতীয় বিভাগে পাস করেন। প্রফেসর ড. এ এইচ এম মোস্তাফিজুর রহমান রাজশাহী বিশ্ববিদ্যালয় থেকে স্নাতক এবং স্নাতকোত্তর পড়াশোনা করেন সমাজবিজ্ঞান বিষয়ে। এরপর তিনি গ্রামীণ সমাজবিজ্ঞান এর উপর এমএ করেন ফিলিপাইনের ইউপিলিবি বিশ্ববিদ্যালয় থেকে। পরবর্তিতে তিনি রাজশাহী বিশ্ববিদ্যালয় থেকে পিএইচডি করেন।    কর্ম জীবন  ১৯৮৩ সালের ২ জুন শিক্ষক হিসেবে রাজশাহী বিশ্ববিদ্যালয়ে যোগ দেন। এ এইচ এম মোস্তাফিজুর রহমান রাজশাহী বিশ্ববিদ্যালয়ে তিনি ৩৪ বছর ধরে শিক্ষকতা করছেন। এই সময়ে তিনি বিশ্ববিদ্যালয়ের সিনেট সদস্য, একাডেমিক কাউন্সিলের নির্বাচিত সদস্য, প্রক্টরিয়াল বডির সদস্য, বিভাগীয় প্রধান, হলের হাউস টিউটর, শিক্ষক সমিতির ৩ বার নির্বাচিত সদস্য ছিলেন।  বেসরকারী এশিয়ান ইউনিভার্সিটি এবং নর্দান ইউনিভার্সিটিতে খন্ডকালীন শিক্ষক হিসেবেও তিনি কাজ করেন। রাজশাহীর বরেন্দ্র বিশ্ববিদ্যালয়ে ২০১৩ সালে তিনি সমাজবিজ্ঞান বিভাগ প্রতিষ্ঠা করেন। ৫ বছর ধরে বরেন্দ্র বিশ্ববিদ্যালয়ের সমাজবিজ্ঞান বিভাগে তিনি সমন্বয়ক হিসেবে ছিলেন।   প্রকাশনা  ‘সামাজিক সমস্যা’, ‘সমাজবিজ্ঞান পরিচিতি’, ‘সমাজ ও সভ্যতার ইতিহাস’ ‘বাংলাদেশের পরিবেশ ও সমাজ’ শিরোনামে চারটি পাঠ্যপুস্তকসহ মোট ৭টি বই প্রকাশিত হয়েছে তার।   বিতর্ক  জাতীয় কবি কাজী নজরুল ইসলাম বিশ্ববিদ্যালয়ে ২০১৯ সালের মে মাসে ২০ পদের বিপরীতে ৩৫ জন নিয়োগ দেবার বিজ্ঞপ্তি প্রকাশিত হয়। ২৭ ডিসেম্বর অনুষ্ঠিত হয় এর লিখিত পরীক্ষা। এই নিয়োগকে কেন্দ্র করে উপাচার্যের বিরুদ্ধে ব্যাপক দুর্নীতির অভিযোগ উঠে।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী শিক্ষায়তনিক বিষয়শ্রেণী:জাতীয় কবি কাজী নজরুল ইসলাম বিশ্ববিদ্যালয়ের উপাচার্য
137px|left|Location of Iran         ইরান, (,   Īrān; উচ্চারণ: ), আনুষ্ঠানিকভাবে ইসলামী প্রজাতন্ত্র ইরান (, প্রতিবর্ণীকরণ: Jomhūrī-ye Eslāmī-ye Īrān), পারস্য নামেও পরিচিত, একটি দেশ যা পশ্চিম এশিয়াতে অবস্থিত। এটি বিশ্বের ১৮তম বৃহত্তম দেশ, যা যুক্তরাজ্য, ফ্রান্স, স্পেন এবং জার্মানির সম্মিলিত আকারের সমান। ইরানের জনসংখ্যা ৮ কোটি ২০ লক্ষ (৮২ মিলিয়ন) এরও বেশি। ইরান উত্তর-পশ্চিমে আর্মেনিয়া এবং আজারবাইজান, উত্তরে রাশিয়া এবং কাজাখস্তান (কাস্পিয়ান সাগর এর মাধ্যমে), উত্তর-পূর্বে তুর্কমেনিস্তান, পূর্বে আফগানিস্তান এবং পাকিস্তান, এবং পশ্চিমে তুরস্ক এবং ইরাকের সাথে সীমান্ত ভাগ করে। ইরানের বৃহত্তর অংশ ইরানি মালভূমিতে অবস্থিত। এছাড়াও, এটি পারস্য উপসাগর এবং কাস্পিয়ান সাগরের সাথে সীমানা ভাগ করে, যা তেল উৎপাদনের জন্য গুরুত্বপূর্ণ অঞ্চল। ইরানের রাষ্ট্রধর্ম শিয়া ইসলাম এবং রাষ্ট্রভাষা ফার্সি। ইরানের রাজনৈতিক ব্যবস্থা একাধিক সংযুক্ত শাসন ব্যবস্থার উপর ভিত্তি করে গঠিত, যা ১৯৭৯ সালের সংবিধান দ্বারা পরিচালিত হয়। ইরানের সর্বোচ্চ শাসক সর্বোচ্চ নেতা, বর্তমানে এই পদে রয়েছেন আলী খামেনি।    ইরান পৃথিবীর প্রাচীনতম ইতিহাসের দেশগুলির একটি, যার ইতিহাস ৫০০০ বছরেরও বেশি সময় ধরে বিস্তৃত। ইতিহাসের প্রতিটি পর্বেই ইরান ইউরেশিয়া এবং পশ্চিম এশিয়ায় তার কেন্দ্রীয় অবস্থানের কারণে গুরুত্বপূর্ণ ছিল। ইরান ইউএন, এনএএম, ওআইসি, ওপেক, এবং ইসিও-এর প্রতিষ্ঠাতা সদস্য। ইরান একটি প্রধান আঞ্চলিক শক্তি হিসেবে পশ্চিম এশিয়ার অর্থনীতিতে গুরুত্বপূর্ণ ভূমিকা পালন করে, বিশেষ করে তার বিশাল পেট্রোলিয়াম এবং প্রাকৃতিক গ্যাস মজুদের জন্য। ইরান "আর্যদের ভূমি" অর্থে ব্যবহৃত হয়, যেখানে 'ইরান' শব্দটি আর্য শব্দের সাথে সম্পর্কিত। (সম্পূর্ণ নিবন্ধ...)
কুতুব-উল আক্বতাব নাক্বিব আল আশরাফ সৈয়দ আব্দ আর-রহমান আল-কাদরি আল গিলানি () ইরাকের প্রথম প্রধানমন্ত্রী ও রাষ্ট্রপ্রধান। তার জন্ম ১৮৪১ সালের ১১ জানুয়ারী। তিনি আবদুল কাদির জিলানির ১৫ তম সরাসরি বংশধর, ইসলামের মূলধারার সূফী সাধক আল গিলানিকে উসমানীয় সাম্রাজ্য ভেঙে যাওয়ার পরে ইরাকি মন্ত্রিপরিষদের নেতৃত্বের জন্য ১৯২০ সালে বেছে নেয়া হয়েছিল। তিনি ইরাকের রাজা হিসাবে প্রথম ফয়সালকে অপসারণ করার জন্য তার প্রভাব ব্যবহার করেছিলেন এবং তার প্রচেষ্টা ব্যর্থ হলে তিনি পদত্যাগ করেছিলেন। তবুও, বিরোধীতা রোধ করার জন্য ফয়সাল তাকে আবার প্রধানমন্ত্রী নিয়োগ করলেন।  ১৯২২ সালে গিলানি প্রথম অ্যাংলো-ইরাকি চুক্তি নিয়ে আলোচনা করেন, যা দেশের পক্ষে নামমাত্র স্বাতন্ত্র্য নিশ্চিত করে, যদিও ব্রিটেন সামরিক ও বৈদেশিক বিষয়গুলির নিয়ন্ত্রণ বজায় রেখেছিল। মূলত দেশে একটি ম্যান্ডেট প্রতিষ্ঠা করেছিল। এই ফলাফলগুলো বিরোধিতা করে, গিলানি খুব শীঘ্রই পদত্যাগ করেছেন। গিলানি ১৯২৭ সালের ১৩ জুন বাগদাদে ৮৬ বছর বয়সে মারা যান।https://www.algardenia.com/maqalat/6078-2013-08-26-20-18-21.html   তথ্যসূত্র   বিষয়শ্রেণী:১৮৪১-এ জন্ম বিষয়শ্রেণী:১৯২৭-এ মৃত্যু বিষয়শ্রেণী:ইরাকের প্রধানমন্ত্রী বিষয়শ্রেণী:হাশেমীয় ব্যক্তি বিষয়শ্রেণী:উসমানীয় আরব বিষয়শ্রেণী:ইরাকি মুসলিম
মিশেল মনিক রেইস (জন্ম: ২০ই জুন ১৯৭০) হচ্ছেন হংকংয়ের একজন অভিনেত্রী, যিনি পর্তুগিজ এবং সাংহাই বংশদ্ভুত। তিনি মিস চীনা ইন্টারন্যাশনাল পেইজেন্ট ১৯৮৮ এবং মিস হংকং ১৯৮৮-এর সৌন্দর্য প্রতিযোগিতায় জয়লাভ করেছেন।  জীবনী মিশেল রেইস পর্তুগিজ মাকাও-এ ১৯৭০ সালের ২০ জুন জন্মগ্রহণ করেন। তিনি মিশ্র পূর্বপুরুষের অন্তর্ভুক্ত; তার পিতা পর্তুগিজ ছিল, এবং তার মা, যিনি ক্যান্টন সাংহাইয়িস, পরবর্তীতে হংকংয়ে স্থানান্তরিত হয়েছেন। তার বাবা, ফ্রান্সিস রেইস, হংকংয়ে জন্মগ্রহণ করেন। দ্বিতীয় বিশ্বযুদ্ধের সময় তিনি হংকংয়ের জাপানিদের দ্বারা বন্দী হয়েছিলেন। জাপানীদের ক্যাম্পে তিনি খুবই জনপ্রিয় ছিলেন এবং অন্যান্য বন্দীদের দ্বারা ভালোবাসা অর্জন করেছেন। তবে, তার উচ্চতার কারণে, জাপানের আত্মসমর্পণ পর্যন্ত জাপানের খনিতে কাজ করার জন্য তাকে পাঠানো হয়েছিল। তার মুক্তির পর, তিনি হংকংয়ে ফিরে এসে মিশেলের মার সাথে বিয়ে করেন।  মিশেল রেইসের অভিভাবকেরা ১৯৮৭ সালে বিবাহবিচ্ছেদ করেন। এই সময় পরে, তিনি খুব কমই তার বাবার সাথে যোগাযোগ করেন, যিনি ১৯৯৫ সালে মারা যান। মিশেল রেইস তার শৈশব খেলনা বা নতুন জামাকাপড়হীনভাবে একটি অসুখী জীবন কাটিয়েছেন বলে মনে করেন। তিনি কেবল তার মায়ের অশ্রু এবং পিতামাতা অবিরাম কুসংস্কার স্মরণ করেন। এক পর্যায়ে তার বাবা ঘরে কম ফিরে আসা একেবারে কমিয়ে দেয়, যার ফলে তিনি তার মায়ের দ্বারা লালিত পালিত হয়েছেন। অনেক বছর পরে যখন তার পরিবার পরিত্যক্ত হয়ে যায়, মিশেল রেইসের বাবা তার মাকে একটি ফোন কল করেছেন বলে মনে করা হয়েছিল। এই সময়ে, মিশেল রেইসের মা ইতোমধ্যে বিখ্যাত ছিল। অনেক বছর পরে, রেইস এই ফোন কলটি তা মাকে স্মরণ করিয়ে দেন, যা তাকে আঘাত করে।  সেপ্টেম্বর ২০১০ সালে মিশেল রেইসের একটি বোন "ইয়ুয়েট চি রেইস" নামে একটি পুত্র সন্তানের জন্ম দেয়।  শিক্ষা ম্যারিনল কনভেন্ট স্কুলে ২এ (ইংরেজি, বাইবেল)-এর ফলাফলের সাথে মিশেল রেইস চমৎকার ফলাফল করেন এবং ৭বি-এ পাঁচ বছরের মাধ্যমিক শিক্ষা সম্পন্ন করার পর স্নাতকোত্তর পরীক্ষায় অংশগ্রহণ করেন। ১৯৮৮ সালে হংকং সুন্দরী প্রতিযোগিতায় বিজয়ী হওয়ার পর তিনি হংকংয়ের শিক্ষা পরীক্ষার সভায় অংশগ্রহণ করেন।  ব্যক্তিগত জীবন ২৩ শে নভেম্বর ২০০৮ তারিখে মিশেল রেইস জুলিয়ান হুই নামক এক ব্যবসায়ীকে বিবাহ বন্ধনে আবদ্ধ হন, তিনি তার সাথে প্রায় দুই বছর ধরে সম্পর্কের মধ্যে ছিলেন। জুলিয়ান হুইয়ের প্রাক্তন স্ত্রী হলেন প্যান্সি হো, যিনি মাকাওয়ের ক্যাসিনো ব্যবসায়ী স্ট্যানলি হোয়ের কন্যা। তাদের ছেলে জ্যাডেন ম্যাক্স "জেএম" হুই ৮ ফেব্রুয়ারি ২০১১ সালে জন্মগ্রহণ করেন। তার পিতামাতার নামের প্রথম আদ্যক্ষর 'জেএম' থেকে তার নামকরণ করা হয়।http://t.qq.com/michelejiaxin  Michele Reis official blog (Chinese). Retrieved on 8 February 2011.   তথ্যসূত্র  বহিঃসংযোগ    এইচকেসিনেম্যাজিক   বিষয়শ্রেণী:জীবিত ব্যক্তি বিষয়শ্রেণী:১৯৭০-এ জন্ম বিষয়শ্রেণী:২০শ শতাব্দীর হংকংয়ীয় অভিনেত্রী বিষয়শ্রেণী:হংকংয়ীয় চলচ্চিত্র অভিনেত্রী বিষয়শ্রেণী:পর্তুগিজ বংশোদ্ভূত হংকংয়ীয় ব্যক্তি
রওশন আজাদ বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।   রাজনৈতিক জীবন  রওশন আজাদ রওশন আজাদ ১৯৭৯ সালের দ্বিতীয় জাতীয় সংসদের মহিলা আসন-১৮ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:২য় জাতীয় সংসদের সংরক্ষিত মহিলা আসনের সদস্য
ব্ল্যাক‌পুল (ইংরেজি Blackpool ব্ল্যাক্‌পুল্‌) উত্তর পশ্চিম ইংল্যান্ডে ল্যাঙ্কাশায়ার উপকূলে সমুদ্র সৈকতের পারে অবস্থিত একটি ছোট শহর। শহরটি আইরিশ সাগরের তীরে অবস্থিত, প্রেস্টনের ১৫ মাইল (২৪ কিলোমিটার) উত্তর পশ্চিমে, লিভারপুলের ২৭ মাইল (৪৩ কিলোমিটার) উত্তরে, বোল্টনের ২৮ মাইল (৪৫ কিলোমিটার) উত্তর পশ্চিমে এবং ম্যানচেস্টারের ৪০ মাইল (৬৪ কিলোমিটার) পশ্চিমে অবস্থিত। ২০১১ সালের আদমশুমারি অনুসারে এই শহরের সম্ভাব্য জনসংখ্যা প্রায় ১৩৯,৭২০। এটি ল্যাঙ্কাশায়ারের সবচেয়ে ঘনবসতিপূর্ণ শহর।  ছুটি কাটানো বা আমোদ-প্রমোদের জন্যে এটি বিলেতবাসীদের কাছে জনপ্রিয়। ইংল্যান্ডের রাজনৈতিক দলগুলোর বার্ষিক সভার জন্যেও প্রায়শই ব্ল্যাক‌পুলকে ব্যবহার করা হয়।  তথ্যসূত্র  বহিঃসংযোগ    বিষয়শ্রেণী:ইংল্যান্ডের শহর
ডেসটিনি ইভলিন ওয়াগনার (জন্ম ৮ মার্চ, ১৯৯৬) হলেন একজন বেলিজীয় লেখক, টেলিভিশন হোস্ট, ডিজিটাল প্রভাবক, মডেল এবং সৌন্দর্য প্রতিযোগিতার শিরোনামধারী, যিনি মিস আর্থ ২০২১-এর মুকুট পেয়েছিলেন।  তিনিই প্রথম বেলিজীয় যিনি মিস আর্থ খেতাব জিতেন, প্রথম চারটি বড় আন্তর্জাতিক সৌন্দর্য প্রতিযোগিতার একটির শিরোপা জিতেন।      তথ্যসূত্র    বহিঃসংযোগ   বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মিস আর্থ বিজয়ী বিষয়শ্রেণী:মিস আর্থ ২০২১ প্রতিযোগী বিষয়শ্রেণী:বেলিজীয় সুন্দরী প্রতিযোগিতার বিজয়ী বিষয়শ্রেণী:পেস বিশ্ববিদ্যালয়ের প্রাক্তন শিক্ষার্থী
কমলপুর ইউনিয়ন বাংলাদেশের রংপুর বিভাগের দিনাজপুর জেলার দিনাজপুর সদর উপজেলার অন্তর্গত একটি ইউনিয়ন পরিষদ। এটি ৬৯.৭৫ কিমি২ (২৬.৯৩ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,১৪৩ জন। ইউনিয়নটিতে মোট গ্রামের সংখ্যা ১৩টি ও মৌজার সংখ্যা ১০টি।   তথ্যসূত্র    বহিঃসংযোগ   অফিসিয়াল ওয়েবসাইট  বিষয়শ্রেণী:দিনাজপুর সদর উপজেলার ইউনিয়ন
টালা রেলওয়ে স্টেশন হল শ্যামবাজার এলাকায় অবস্থিত একটি ছোট রেলওয়ে স্টেশন, যা কলকাতা শহরতলি রেলের অন্তর্গত। এই স্টেশনটি কলকাতার  শ্যামবাজার এবং বেলগাছিয়া এলাকায় রেল পরিষেবা প্রদান করে। খুবই কম ট্রেন এই স্টেশনে থামে। এই স্টেশনে ২ টি প্ল্যাটফর্ম রয়েছে। স্টেশটির কোড বা সংকেত নাম হল টিএএলএ ( TALA)।  স্টেশন চত্বর স্টেশন চত্বর ২ টি প্ল্যাটফর্ম এবং স্টেশন পরিচালনাকারী ভবন নিয়ে গঠিত। প্ল্যাটফর্ম ২ টি সম্পূর্ণ রূপে আচ্ছাদিত নয়। স্টেশনে পানীয় জল ও শৌচালয়ের সঠিক ও উপযুক্ত ব্যবস্থা নেই। স্টেশনটি যশোর রোডের সঙ্গে ভালোভাবে যুক্ত রয়েছে। তবে স্টেশনে কোন ভালো প্রবেশ পথ নেই।  তথ্যসূত্র  বহিঃসংযোগ  বিষয়শ্রেণী:কলকাতার রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:কলকাতা চক্ররেল বিষয়শ্রেণী:কলকাতার পরিবহন